Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2002 M. RUGPJŪČIO 13 D.

NUTARIMO NR. 1283 „DĖL ATSISKAITYMŲ UŽ PREKES IR PASLAUGAS

DUOMENŲ FIKSAVIMO TVARKOS APRAŠO PATVIRTINIMO“ PAKEITIMO

2024 m. rugpjūčio 14 d. Nr. 684

Vilnius

Lietuvos Respublikos Vyriausybė n u t a r i a:

1. Pakeisti Atsiskaitymų už prekes ir paslaugas duomenų fiksavimo tvarkos aprašą, patvirtintą Lietuvos Respublikos Vyriausybės 2002 m. rugpjūčio 13 d. nutarimu Nr. 1283 „Dėl Atsiskaitymų už prekes ir paslaugas duomenų fiksavimo tvarkos aprašo patvirtinimo“:

1.1. Pakeisti 18.6 papunktį ir jį išdėstyti taip:

„18.6. bendra mokėtina suma (bendra išmokėtina suma, kai prekės superkamos).“

1.2. Papildyti 19.3 papunkčiu:

„19.3. apvalinimo suma, kaip tai suprantama pagal Finansinės apskaitos įstatymo 7 straipsnio 1 dalies 5 punktą, ir bendra mokėtina suma, pritaikius apvalinimą, – tais atvejais, kai taikomas Lietuvos Respublikos atsiskaitymų grynaisiais pinigais sumų apvalinimo įstatymas.“

1.3. Pakeisti 23.10 papunktį ir jį išdėstyti taip:

„23.10. lengvuosiuose automobiliuose taksi, kuriuose įrengti Valstybinėje mokesčių inspekcijoje užregistruoti taksometrai, sujungti su Lietuvos Respublikos kelių transporto kodekso 82 straipsnio 15 dalies 2 punkte nurodytais spausdintuvais, ir pildomas kiekvieno taksometro kasos operacijų žurnalas. Taksometrų registravimo tvarką ir taksometro kasos operacijų žurnalo formą, pildymo ir saugojimo tvarką nustato Valstybinė mokesčių inspekcija prie Finansų ministerijos.“

2. Nustatyti, kad šio nutarimo 1.1 ir 1.2 papunkčiai įsigalioja 2025 m. gegužės 1 d.

Ministrė Pirmininkė	Ingrida Šimonytė

Finansų ministrė	Gintarė Skaistė